./data/phi0914/phi001fr/phi0914.phi001fr.perseus-lat1.xml
Titus Livius (Livy)
magno labore obsessa et per partes					capta est; primum a Mancino legato, deinde a Scipione consule, cui extra sortem					Africa provincia  data erat  Carthaginienses					portu novo, quia vetus obstructus a Scipione erat, facto et contracta clam					exiguo tempore ampla classe infeliciter navali proelio pugnaverunt  Hasdrubalis					quoque, ducis eorum, castra ad Nepherim oppidum loco difficili sita cum exercitu					deleta sunt a Scipione, qui tandem  expugnavit					septingentesimo anno quam erat condita, spoliorum maior pars Siculis, quibus					ablata erant, reddita  ultimo urbis excidio, cum se Hasdrubal Scipioni dedisset,					uxor eius, quae paucis ante diebus de marito impetrare non potuerat, ut ad					victorem transfugerent, in medium se flagrantis urbis incendium  cum duobus liberis ex arce praecipitavit  Scipio					exemplo patris sui Aemilii Pauli, qui Macedoniam vicerat, ludos fecit					transfugasque  ac fugitivos bestiis obiecit  belli Achaici semina					referuntur haec, quod legati Romani ab Achaeis pulsati sint Corinthi, missi, ut					eas civitates, quae sub dicione Philippi fuerant, ab Achaico concilio					secernerent